NRK - Scene

Her er du: NRK > Musikk > Scene | Oppdatert 07.08.2003 14:02

Nyhende
Pop/Rock
R&B/Hip hop
Elektronisk
Jazz
Metal
Roots
Klassisk
Folkemusikk
Bransje
Artistar
Plater
Scene
Tema

Børsen tente Tussler
Publisert 07.08.2003 10:23 - Oppdatert 07.08.2003 14:02

Håkon Gebhardt koste seg med banjoen. Foto: Arne K. Gansmo, NRK.no/musikk.

1500 kroner gikk albumet til International Tussler Society for på svartebørsen. Det fikk kultbandet til å komme tilbake etter seks års pause.
Av Leif Gjerstad
Se
og
Les også Motorpsychos hysj-country
-Vi syntes det var for ille at folk skulle måtte betale så mye for ”The Tussler”-albumet, så vi bestemte oss for å gi den ut på nytt for å torpedere hele børsgreia. Men da vi grov fram de gamle tapene, kom også lysten til en ny runde tilbake. Og her er vi, smiler Charlie Bob Bent - alias Bent Sæther, som sammen med sine to Motorpsycho-kumpaner utgjør halvparten av sekstetten International Tussler Society.

## Flere Øya-konserter

Motorpsychos country/southern rock-alter ego tyvstartet Øya-festivalen med en konsert på Rockefeller onsdag kveld, og mer skal det bli.
Ut uka skal de fungere som nachspielband etter at de andre Øya-konsertene er slutt, og deretter bærer det ut på en drøy toukers turné med endelig punktum på Ringnes-festivalen i Skotbu lørdag 23. august.

Håkon Gebhardt etter konserten med The International Tussler Society. Foto: Arne K. Gansmo, NRK.no/musikk.

## Ny plate kommer

For denne omgang. For gutta legger ikke skjul på at det med aller største sannsynlighet blir både ny Tussler-plate og turné når tiden er moden for det.
-Vi har skrevet 5-7 nye Tussler-låter, og vi kommer ganske sikkert gå i studio for å spille inn en ny Tussler-plate, bekrefter Bent. Men når tør han ikke si noe om.
-Vi har ingen tidsplan, og tar det som det kommer. Men at lysten er der er det ingen tvil om.

## Lekent og ærbødig

På scenen sprer Tussler Company sine vinger fra Gram Parsons-landskapet og langt inn i southern rock-boogiens dypeste gitardomene.
-Jeg gikk igjennom hele platesamlinga hjemme for å finne låter som vi kunne gjøre gode coverversjoner av. Og det fins mye å velge blant, for den eneste fellesnevneren vår er at det skal være låter som vi trives med å spille. Låter som vi kan behandle lekent, men likevel med ærbødighet, fastslår Bent.

## Ingen Motorpsycho-planer

Noe nytt om Motorpsycho har han imidlertid ikke å melde.
-Riktignok har jeg noe nytt materiale, men foreløpig har vi ikke lagt noen planer om når vi starter arbeidet med ny plate, kommenterer Bent.

Bent Sæther i Motorpsycho liker å gjøre andre ting enn Motorpsycho sammen med de andre i Motorpsycho. Foto: Arne K. Gansmo, NRK.no/musikk

LENKER

- Motorpsychos hysj-country

Motorpsycho
Motorpsycho anker (03.01.2002)
Motorpsycho tapte (12.12.2001)
Metal fra den dype skogen (26.11.2001)
Motorpsycho "Go to California" (04.10.2001)
Motorpsycho på hjemmebane (16.09.2001)
Et halvt gram Phanerothyme (06.09.2001)
Motorpsycho: Phanerothyme (03.09.2001)
Motorpsycho "The Slow Phase Out" (17.08.2001)
Nytt fra Motorpsycho (08.08.2001)
Motorpsycho anmelder platebutikk (20.06.2001)
Turboneger hylles (23.04.2001)

Øyafestivalen 2003
Drømmen om Øya (07.08.2003)
Øya inntar klubbene (07.08.2003)
Jakter Øya-artister (06.08.2003)
Selger over all forventning (20.06.2003)
Øyafestivalen selger godt (19.06.2003)
Röyksopp til Quart og Øya (28.01.2003)

Siste nytt på e-post Dagleg musikknyhende. Meir informasjon

Festivalguide 2003

Vi gir deg oversikten over festival-sommeren i Norge og Europa.
Hele saken [Scene]

Copyright NRK© 2003 - Telefon: 815 65 900 - E-post: info@nrk.no - 08.08.2003 00:01