Trondheimpuls - kulturlivet i Trondheim | Musikk

| Velkommen til trondheimpuls.no ! |  |  |  |  |  |

Skriv spørsmål
Når går bussen fra ....
Direkte til bussoraklet

Forsiden/Musikk
Annonse

Oppdatert 06.08.2003

Foto: KIM RAMBERGHAUG The International Tussler Society trør i graset med bluegrass og country. Fra venstre Håkon Gebhardt, Bent Sæther, Lars Lien (med Laila), Morten Fagervik, Kjell Karlsen og Snah.

Utskriftsversjon:
Trykk her

# Maraton for Tussler

Som regel spiller The International Tussler Society én konsert i året. Nå smeller de til med åtte stykker på ni dager.

SELV OM Tussler skal være en spontan greie, er det litt mer ambisiøst denne gangen, medgir Lars Lien, alias Barry «Space» Hillien. ITS er som mange vet det country-pregede sideprosjektet til et utvidet Motorpsycho, som i tillegg til Bent, Snah og Gebhardt teller Lien, Morten Fagervik og steelgitarist Kjell Karlsen. Lien og Fagervik var tidligere fullverdige medlemmer av bandet, men de siste årene er det blitt med sporadiske Tussler-opptredener.

- Vanligvis har vi hatt én eller to Tussler-konserter i året, og øvd i to-tre dager på forhånd. Denne gangen har vi spilt sammen i over to uker, og har 60 låter på repertoaret. Publikum vil få merke at vi er tightere og bedre enn noen gang, lover Lien. «The Tussler» ble for første gang utgitt i begrenset opplag i 1994, som et soundtrack til en imaginær westernfilm. I 1996 kom den på titommers vinyl med fem ekstraspor. I sommer ble den nyutgitt på cd, med ytterligere fem sanger. Nå skal det være mulig for alle Motorpsycho-fans å sikre seg et eksemplar.

- Utgivelsen kan kanskje være starten på noe nytt. Bent har laget fem-seks helt ferske låter som vi vil spille på turneen, forteller Lien, som trakterer keyboard og vokal i Tussler. Bandet starter ni hektiske dager med konserter under Øyafestivalens kickstart i kveld på Rockefeller. Så spiller de på SoWhat torsdag, Ringnesfestivalen på Tjøme fredag, Kampen Bistro lørdag og på Mono søndag, før de drar hjem til Trondheim for å gjøre en dobbeltkonsert på Blæst onsdag og torsdag neste uke. Så blir det en pause over helga før de drar ut igjen for å spille i Stavanger, Bergen og muligens enda flere steder.

- Det passet fint med en skikkelig tur ettersom Motorpsycho har en liten ferie. Samtidig har det hopet seg opp med forespørsler, sier Lien.
Publikummet på en Tussler-konsert består først og fremst av Motorpsycho-fans, men en og annen dedikert countryfan slenger også innom, ifølge Lien.
- Men man må huske på at den opprinnelige plata er en ganske rølpete innspilling - ikke Dolly Parton akkurat, hehe. Han lover i alle fall at alle de som møter opp vil få full valuta for pengene.
- Noen steder, der vi deler scenen med andre band, vil vi spille et standard sett på halvannen time. Men jeg kan love at vi vil spille i rundt tre timer på mange av de andre konsertene. Har vi dagen tror jeg dette kan bli stort.
- Dere gamlegutta er ikke rustne da?
- Hehe, nei det går fint. Vi har jo holdt det ved like opp gjennom årene, og både jeg og Morten kommer fort inn i det. Særlig nå som vi har fått øvd mye. Akkurat nå føles det som om jeg har spilt i Tussler i 100 år, humrer Lien.

VEGARD ENLID

Tips en venn

Mest leste siste døgn
Skjøt poteter med bazooka
«Riget» får King -behandling
SMS bryter ned språket
Maraton for Tussler
«Hvite tenner» gliser på norske skjermer

Det skjer

ma | ti | on | to | fr | lø | sø
|  |  |  | 01 | 02 | 03
04 | 05 | 06 | 07 | 08 | 09 | 10
11 | 12 | 13 | 14 | 15 | 16 | 17
18 | 19 | 20 | 21 | 22 | 23 | 24
25 | 26 | 27 | 28 | 29 | 30 | 31

Det skjer i...

Anbefalinger

Du må være logget på for å få personlige anbefalinger. De vil være basert på dine interesser.

Annonse

Artikkelsøk

SØK PÅ ARTIST

SØK ETTER ALBUM

Annonse

10 siste fra trondheimpuls.no

• | SMS bryter ned språket
• | Maraton for Tussler
• | «Riget» får King -behandling
• | «Hvite tenner» gliser på norske skjermer
• | Dystre kameleoner med utforskertrang
• | Syk Håkan kommer
• | Jubler over publikumsrekord
• | Skjøt poteter med bazooka
• | Advarer mot massivt internett-angrep
• | En musikalsk hybrid

5 siste fra adressa.no

• | Blir bygatene tryggere med kameraovervåkning?
• | Båtbrann på Stjørnfjorden
• | Svindler på ferietur avslørt
• | Eksplosjon i slagghaug i Mo Industripark
• | Minus for Norske Skog

5 siste fra fotball.adressa.no

• | Schei Lindbæk på benken
• | Mot publikumsrekord i 1. divisjon
• | Kippe jakter flere mål
• | Kanoute skadet på sin første trening
• | P4 og TV 2 sitter på samme rettigheter